《次韵酬王元衷郎中兼简夷仲学士》
宋代·廖刚

万里端尘鞅，栖息宁重论。相逢一笑乐，妙语如春温。

谓我鬓颜好，包巾已霜根。问我田舍何，抱瓮犹欠园。

跳丸转光景，岁月逝水奔。岂无究竟法，汗漫要穷源。

柴桑公阙里，此意今故存。谁云王谢家，流风但清言。

并游芸閤英，词辨江涛翻。久不一见之，清思濯襟烦。

青冥双凤举，愧欲欺山樊。勉哉适其时，云尽天无痕。

作者简介：廖刚（1070-1143）,字用中，号高峰居士，北宋顺昌谟武人。少时从学理学家杨时，成就了廖刚“道南高弟，绍兴名臣”的美名。廖刚一生亲历两朝荣辱兴衰，历任刑部侍郎、御史中丞、工部尚书。他持身立朝，忧国爱民，对外力主抗敌御侮、对内全力慰抚百姓；他刚正不阿，忠直抗言，令蔡京、秦桧等奸邪沮气。廖刚的精神和品格名重于天下，名扬于千古，为世代所赞颂。